Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 834

5. Számviteli ismeretek alkalmazása Az ügyviteli szakember a hatályos jogszabályoknak megfelelően végzi a könyvvezetést, és közreműködik a beszámoló elkészítésében. Szabatosan megfogalmazza és alkalmazza a könyvvezetéssel kapcsolatos alapfogalmakat, a leltár és mérleg fogalmát, a gazdasági műveleteket, a számlakeret, a vállalati számlarend tartalmát, Szabályosan könyveli a gazdasági műveleteket, önállóan végzi a könyvvezetést, A számviteli törvény követelményeinek megfelelően könyveli az áfával, az immateriális javakkal, a tárgyi eszközökkel, a vásárolt eszközökkel, a jövedelemmel, a társadalombiztosítással, az adózással kapcsolatos eseményeket, a pénzügyi és hitelműveleteket. Elsajátítja a költségelszámolási lehetőségeket, az értékesítéssel kapcsolatos elszámolásokat ismerve a számlarendnek megfelelően könyvel. Készletnyilvántartást vezet, bizonylatol. Vezeti a tárgyi eszközök változásával kapcsolatos nyilvántartásokat. Határidőre eleget tesz az adatszolgáltatási kötelezettségeknek. Vezeti az egyéb analitikus nyilvántartásokat, bizonylatol. Ismeri az értékelési elveket és eljárásokat (leltározás, leltárkészítés, zárlati munkák). Közreműködik az éves beszámoló elkészítésében (mérleg, eredménykimutatás, kiegészítő melléklet, üzleti jelentés). Ismeri és alkalmazni tudja az eredmény megállapítási módszereket. Végzi az egyszeres könyvvitellel kapcsolatos feladatokat, elkészíti az egyszerűsített mérleget. Ennek során az alábbi ismeretekkel kell rendelkeznie:

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes